Kleopatra (Ćatić)
<poem>
Bijaše ona k'o i druge žene:
Anđ'o i demon, - skup kontrasta svih.
Život joj bio i buran i tih,
A lednim ognjem gorile joj zjene.

Mržnju i ljubav štono prosipahu
Povrh Misira. Čas sunce, čas grom...
Mnogi Antonij klanj'o se pred njom,
A mnogi robovi srcem joj vladahu.

Za jedan vječni tren otrovne slasti
Žrtvom je njene uzburkane strasti
Tisuću palo muških života...

A nilske i sad pričaju sirene,
Da ona b'jaše k'o i druge žene:
Svemoćna slabost i zla dobrota. </poem>

Musa Ćazim Ćatić